รมว.ทรัพยากรธรรมชาติและสิ่งแวดล้อม ลงพื้นที่ตรวจโครงการ Everyday Say No To Plastic Bags
รมว.ทรัพยากรธรรมชาติและสิ่งแวดล้อม ลงพื้นที่ตรวจโครงการ Everyday Say No To Plastic Bagsนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ( ทส.) พร้อมด้วยผู้บริหาร ทส. ลงพื้นที่ 4 ห้างสรรพสินค้า ได้แก่ เทสโก้โลตัส สาขาอ่อนนุช ดิ เอ็มควอเทียร์ เซ็นทรัลชิดลม และสยามพารากอน เพื่อตรวจสอบกระแสตอบรับโครงการ Everyday Say No To Plastic Bags พร้อมกล่าวว่า วันนี้ 1 มกราคม 2563  ถือเป็นวันแรกการที่ห้างสรรพสินค้า ศูนย์การค้า ซูเปอร์มาเก็ต และค้านสะดวกซื้อทั่วประเทศกว่า 75 บริษัท งดให้บริการถุงพลาสติกหูหิ้วแก่ลูกค้า ซึ่งต้องยอมรับว่าการเริ่มต้นครั้งแรกอาจมีปัญหาเรื่องการสร้างความเข้าใจให้แก่ผู้ใช้บริการห้างสรรพสินค้าต่างๆ อยู่บ้าง แต่เชื่อว่าจะคุ้มค่าอย่างแน่นอน เห็นได้จากการนำร่องในช่วง 5-6 เดือนที่ผ่านมา ส่งผลให้ประเทศไทยได้รับการจัดอันดับประเทศที่มีถุงพลาสติกในประเทศดีขึ้นจากอันดับ 5 ไปสู่อันดับที่ 10 จึงเชื่อว่าหากมีการดำเนินการที่จริงจังจะสามารถช่วยเรื่องสิ่งแวดล้อมได้ดีขึ้นอย่างแน่นอน อย่างไรก็ตาม ยอมรับปัญหาใหญ่คือ การงดใช้ถุงพลาสติกแบบใช้ครั้งเดียวทิ้งในตลาดสด เนื่องจากเป็นเรื่องของวิถีชีวิตที่ผ่านมา จึงต้องขอความร่วมมือจากทุกฝ่ายที่เกี่ยวข้องเร่งสร้างความเข้าใจให้ประชาชนรัฐมนตรีว่าการกระทรวงทรัพยากรธรรมชาติและสิ่งแวดล้อม ยังได้เชิญชวนประชาชน ให้นำถุงผ้า ตะกร้า ปิ่นโต หรือรถเข็นในการใช้จับจ่ายยังตลาด ห้างสรรพสินค้าและร้านค้าต่างๆ จนเกิดเป็นความเคยชินและติดเป็นนิสัย พร้อมบอกต่อคนใกล้ตัวให้ปฏิบัติตาม เพื่อร่วมกันเป็นส่วนหนึ่งในการอนุรักษ์สิ่งแวดล้อมของไทยและโลกให้คนรุ่นหลังต่อไป